โบรกเคาะหุ้นเด็ด ทางเลือกลงทุนหลังรู้ผลลงประชามติฯ
ข่าวหุ้นธุรกิจออนไลน์ ได้รวบรวมบทวิเคราะห์ของโบรกเกอร์ ซึ่งประเมินทิศทางของตลาดหุ้นไทยหลังทราบผลประชามติ รวมถึงเลือกหุ้นที่คาดว่าจะได้รับปัจจัยบวกหลังจากกรณีดังกล่าวเสร็จสิ้นลง เพื่อเป็นทางเลือกของนักลงทุนในการลงทุนตั้งแต่ช่วงต้นสัปดาห์หน้าเป็นต้นไปดังนี้
7 ส.ค. 2559

ผู้สื่อข่าวรายงานว่า (7 ส.ค.59) หลังจากที่กรรมการประจำหน่วยเลือกตั้งเปิดหีบบัตรลงคะแนนเสียงประชามติร่างรัฐธรรมนูญ 2559 เมื่อเวลา 08.00 น. ที่ผ่านมา พบว่าประชาชนที่มีสิทธิ์ออกเสียงในแต่ละหน่วยออกเสียงประชามติทยอยเดินทางมาตรวจดูรายชื่อ ลำดับที่ ของตัวเองอยู่เป็นจำนวนมาก ขณะที่ ข่าวหุ้นธุรกิจออนไลน์ ได้รวบรวมบทวิเคราะห์ของโบรกเกอร์ ซึ่งประเมินทิศทางของตลาดหุ้นไทยหลังทราบผลประชามติ รวมถึงเลือกหุ้นที่คาดว่าจะได้รับปัจจัยบวกหลังจากกรณีดังกล่าวเสร็จสิ้นลง เพื่อเป็นทางเลือกของนักลงทุนในการลงทุนตั้งแต่ช่วงต้นสัปดาห์หน้าเป็นต้นไปดังนี้
 
บล.โนมูระ พัฒนสิน ระบุในบทวิเคราะห์ ประเมินผลกระทบหลังทราบผลประชามมติออกเป็น 3 กรณีดังนี้
1) กรณีประชามติรับร่างรัฐธรรมนูญ : คาด Fund Flow หนุน SET เดินหน้าแตะ 1,580-1,600 จุดก่อนสิ้นก.ย.59 ให้โอกาส 50% จากความเชื่อมั่นต่างชาติที่น่าจะฟื้นตัวขึ้นต่อภาพรวมการเลือกตั้งที่น่าจะเกิดราวไตรมาส 3/59 ถึงต้นไตรมาส 4/60
2) กรณีไม่รับร่าง แล้วรัฐบาลส่งสัญญาณนำรัฐธรรมนูญฉบับใดๆ ในอดีตมาแก้บางมาตราแล้วประกาศใช้คาดการเลือกตั้งเกิดปลายปี 60 : SET น่าจะย่อจำกัดที่แนวรับ 1480/1465จุดให้โอกาส 40%
3) กรณีไม่รับร่าง แล้วรัฐบาลเดินหน้าเขียนรัฐธรรมนูญใหม่ทั้งฉบับ : คาดการเลือกตั้งปี 60 จะไม่เกิด คาด Outflow กด SET อาจปรับฐานแรงลงสู่ 1,433-1,407 จุดให้โอกาส 10%
กลยุทธ์ลงทุน : คาดแนวโน้มตลาดเดือน ส.ค. 59 ผันผวนช่วงต้นก่อนฟื้นตัวเชิงบวกสู่ต้าน 1,550/1,565 จุด จากความกังวลเรื่องการทำประชามติช่วงสุดสัปดาห์แรกของเดือนขณะที่การฟื้นตัวของเศรษฐกิจไทย และกระแส Fund Flow ยังคงเป็นแรงหนุนตลาดกลยุทธ์การลงทุนในเดือนนี้ แนะนำรอประเมินรอยต่อของการเมืองที่ชัดเจนค่อยกลับมาเพิ่มขึ้นน้ำหนักการลงทุนอีกครั้ง ดังนั้นหุ้น Defensive Play จึงค่อนข้างน่าสนใจได้แก่
1) ICT ปันผลสูง (ADVANC และ INTUCH)
2) BANK Deep Valuation &amp; 2H16 Earning Recovery (BBL, SCB และ KBANK)
3) Earning Q2/59 Play (BCP, CPF, GFPT, BJC, ERW, WORK และ GLOBAL)
4) กลุ่ม Seasonal (AAV และ BCH)
5) กลุ่มพลังงานทางเลือกที่มีการกำหนดยืนซองประมูล Biomass 3 จังหวัดชายแดนภาคใต้ 36 mw ในวันที่ 15-30 มิ.ย.59 แนะนำ TPCH, PSTC เด่นและความคืบหน้าโรงไฟฟ้าขยะอุตสาหกรรม 50MW (BWG)
6) กลุ่มได้ประโยชน์จากโครงการรัฐฯ (CK, ITD, PYLON, SEAFCO, ILINK และ SCC)
สำหรับ Portfolio Top picks เดือน ส.ค.59 ได้แก่ CPF, AAV,BJC, ERW, BCP, PSTC ส่วน DARK Horse IVL, BRR และ TPCH
 
ขณะที่ บล.ธนชาต ระบุในบทวิเคราะห์แนะนำ “ซื้อ” กลุ่มหุ้นที่คาดว่าจะ Outperform หลังประชามติฯ ได้แก่
1) เป้าหมาย Fund Flow : AOT, KTB, KBANK, PTT และ IRPC
2) การลงทุนโครงสร้างพื้นฐานเร่งตัว : SCC, CK และ STEC
3) ความเชื่อมั่นผู้บริโภคฟื้น : CPALL, BJC, HMPRO, GLOBAL, QH และ MINT (เป็นกลุ่มหุ้นที่นักลงทุนต่างชาติเพิ่มสัดส่วนการลงทุนต่อเนื่องในช่วง 3 เดือนที่ผ่านมา